पर्यावरण की जानकारी होना छात्रों को आवश्यक : अली
भिंड | एमजेएस कॉलेज की राष्ट्रीय सेवा योजना के सात दिवसीय शिविर में चौथे दिन छात्र-छात्राओं ने न सिर्फ श्रमदान किया बल्कि कॉलेज में सौ पौधे गोद लेने के लिए गड्ढे भी किए, वहीं आसपास की बस्तियों का भ्रमण कर समस्याओं से रू-ब-रू भी हुए।
शिविर के चौथे दिन मुख्य अतिथि प्रो.इकबाल अली ने शिविरार्थियों को संबोधित करते हुए कहा कि पर्यावरण की जानकारी केवल पर्यावरण का अध्ययन करने वालों को ही हो, यह जरूरी नहीं है। उन्होंने सभी छात्रों से आह्वान किया कि वे अपने घर-परिवार में तथा आसपास के लोगों के यहां प्लास्टिक की चीजों का उपयोग बंद कराएं। उन्होंने पॉलीथिन के उपयोग पर भी पाबंदी जरूरी बताई। वन विभाग की एसडीओ सुमन खरे ने कहा कि अगर छात्र-छात्राओं में पर्यावरण और स्वच्छता के प्रति जागरूकता बढ़ जाए तो तस्वीर बदल जाएगी। शिविर में मानवेंद्र सिंह भदौरिया, आशीष जैन, धर्मेंद्र तोमर,उन्नति सोनी, मीनाज काजी, श्रीकृष्ण भट्ट सहित छात्र-छात्राएं मौजूद रहीं।
hin_Deva hin_Deva hin_Deva